Source: https://www.edilex.fi/aihealueet/Ymp%E4rist%F6%3AElintarvikkeet/uutiset?classIds%5B%5D=481&classIds%5B%5D=482&classIds%5B%5D=483&classIds%5B%5D=484&classIds%5B%5D=485&classIds%5B%5D=486&classIds%5B%5D=487&classIds%5B%5D=488&classIds%5B%5D=489&classIds%5B%5D=490&typeIds%5B%5D=127%3Afi&perpage=100&offset=1&sort=timedesc
Timestamp: 2018-08-14 19:56:58+00:00
Document Index: 7615181

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Ympäristö: Elintarvikkeet
Uutiset (873)
2000-2009 (462)
873 hakuosumaa
1 - 100 101 - 200 201 - 300 301 - 400 401 - 500 501 - 600 601 - 700 701 - 800 801 - 873
UutisetLuonnos uudeksi elintarvikelaiksi lähti lausunnoille
26.6.2018 12.41
Hallituksen esitys uudeksi elintarvikelaiksi lähetettiin lausunnolle juhannusviikolla. Lakiesityksen mukaan elintarvikealan toimijoille tulisi aikaisempaa suurempi vapaus ja vastuu ratkaista, kuinka elintarvikehygienia tuotannossa käytännössä järjestetään.
UutisetSuomelta ehdotus uudeksi asetukseksi koskien ravintolan alkuperämerkintäasetusta
19.6.2018 15.00
Suomi lähettää Euroopan komissiolle uuden ehdotuksen asetuksesta, joka velvoittaisi ravintoloita ilmoittamaan näkyvästi kalan ja lihan alkuperämaan tarjoilupaikoissa. Alkuperämerkintävaatimuksella halutaan edistää kuluttajan edellytyksiä tehdä tietoisia ja vastuullisia valintoja ravintoloissa. Asetus olisi määräaikainen, kuten jo voimassa oleva valmiiksi pakattujen elintarvikkeiden alkuperämerkintöjä koskeva asetus.
UutisetMaksuton Elintarvikkeista annettavat tiedot -verkkokurssi on julkaistu
4.6.2018 8.10
Evira on julkaissut Elintarvikkeista annettavat tiedot (Pakkausmerkinnät) -verkkokurssin. Kurssilla opit muun muassa laatimaan ainesosaluettelon ja ravintoarvomerkinnät reseptin pohjalta.
UutisetVäitös: Määräykset ja kiellot ovat tärkeä osa elintarviketurvallisuuden valvontaa
1.6.2018 14.00
Terveysvaaran uhatessa tai toistuvien kehotusten kaikuessa kuuroille korville elintarvikealan valvontaviranomaiset käynnistävät pakkokeinoprosessin. Elintarvikealan toimijat kokevat valvonnan tärkeäksi, mutta ovat toisaalta huolestuneita sen yhdenmukaisuudesta. Tehokas ja yhdenmukainen elintarviketurvallisuuden viranomaisvalvonta on yksi kansanterveyden kulmakivistä. Se ehkäisee myös elintarvikealan toimijoiden välistä epärehellistä kilpailua.
UutisetLainsäädännön arviointineuvosto: Muuntogeenisen organismin viljelykiellon vaikutukset voivat ulottua koko elintarvikeketjuun – vaikutusarvioita tulisi laajentaa
17.5.2018 10.00
Hallituksen esitysluonnoksella ehdotetaan säädettäväksi laki, joka antaa mahdollisuuden valtioneuvoston asetuksella rajoittaa tai kieltää muuntogeenisten organismien viljely Suomessa. Hallitus ehdottaa esitysluonnoksessaan, että muuntogeenisten organismien viljelyä voitaisiin rajoittaa. Koska mahdolliset viljelyrajoitukset ja -kiellot voisivat vaikuttaa koko elintarvikeketjuun ja tutkimukseen, lainsäädännön arviointineuvoston näkemyksen mukaan esityksen vaikutusarvioita tulisi laajentaa.
UutisetEuroopan komissio toteuttaa toimia epäterveiden kaupan käytäntöjen kieltämiseksi elintarvikeketjussa
Komissio kohdentaa toimet kaikkein vahingollisimpiin epäterveisiin kaupan käytäntöihin, jotta viljelijät ja pienet ja keskisuuret yritykset voisivat olla luottavaisempia ja niillä olisi vähemmän tarvetta hallita riskejä, joihin ne eivät voi juurikaan tai lainkaan vaikuttaa. Komissio ehdottaa vahingollisimpien epäterveiden kaupan käytäntöjen kieltämistä elintarvikeketjussa. Tarkoituksena on varmistaa pienten ja keskisuurten elintarvike- ja maatalousyritysten oikeudenmukaisempi kohtelu. Ehdotukseen sisältyy myös tehokkaita lainvalvontasäännöksiä: kansalliset viranomaiset voivat määrätä seuraamuksia, jos todetaan, että sääntöjä on rikottu.
UutisetMikä muuttui väkiviinan ja teollisuusalkoholin osalta 1.3.2018?
14.3.2018 14.24
Uusi alkoholilaki ei tuo muutoksia väkiviinan eli etanolin luvanvaraisuuteen. Väkiviinan maahantuontiin, valmistukseen, tukkumyyntiin ja käyttöön tarvitaan myös jatkossa Valviran myöntämä lupa. Uuden lain myötä lievästi denaturoidun etanolin käyttölupa samoin kuin alkoholivalmisteen tukkumyyntilupa poistuivat 1.3.2018. Valvira lähettää luvanhaltijoille kirjeen luvan päättymisestä maaliskuun aikana. Enintään 2,8 painoprosenttia etyylialkoholia sisältäviä kiinteitä alkoholivalmisteita, esimerkiksi suklaamakeisia tai jäätelöitä, saa myydä vapaasti. Tätä vahvempien tuotteiden vähittäismyyntiä, anniskelua ja markkinointia koskevat alkoholilain alkoholijuomien säännökset kuten esimerkiksi ikärajat.
UutisetValtioneuvoston selvitys- ja tutkimustoiminta: Ruokahävikkiä voidaan vähentää kehittämällä lainsäädäntöä
13.3.2018 8.42
12. maaliskuuta julkaistu selvitys osoittaa, että lainsäädännön hienosäädöllä olisi mahdollista ehkäistä ruokahävikin syntymistä ilman että elintarviketurvallisuus vaarantuu. Suomi on sitoutunut YK:n kestävän kehityksen tavoitteeseen puolittaa ruokahävikki vuoteen 2030 mennessä. Suomalaisessa ruokaketjussa ruokahävikkiä syntyy kaikissa vaiheissa, alkutuotannosta kuluttajaan, keskimäärin 450 miljoonaa kiloa vuodessa. Vähentämistoimia tarvitaan läpi ketjun, jotta asetettuihin ruokahävikin vähentämistavoitteisiin voidaan päästä.
UutisetAsetus ravintoloiden alkuperämerkinnöistä palautettiin valmisteluun komission kannan vuoksi
12.2.2018 8.25
Maa- ja metsätalousministeriön valmistelema ruuan alkuperämerkintöjen ilmoittamista koskeva asetus ei astu voimaan keväällä 2018. Euroopan komission ratkaisun perusteella asetus on palautettu ministeriössä valmisteluun. Suomi on pyrkinyt edistämään elintarvikkeiden alkuperämerkintöjen ilmoittamista kansallisilla asetuksilla, koska EU-lainsäädännössä asia on edennyt toivottua hitaammin.
UutisetTyöryhmä: Elintarvikemarkkinavaltuutetulle sovittelijan rooli ja huomautusoikeus
31.1.2018 15.52
Elintarvikemarkkinalakityöryhmä esittää, että Suomeen perustetaan elintarvikemarkkinavaltuutetun virka. Hyvien kauppatapojen varmistamiseksi työryhmä päätyi markkinaosapuolia kuultuaan esittämään myös velvoitetta tehdä maataloustuotteiden ostosopimukset kirjallisesti ja valtuutetulle mahdollisuutta antaa huomautus tai julkinen varoitus, jos sopimuskäytäntöjä ei noudateta.
UutisetVarhaiskasvatukseen ensimmäistä kertaa oma ruokailusuositus
23.1.2018 12.05
Terveyttä ja iloa ruoasta -suositus opastaa varhaiskasvatuksessa, ruokapalveluissa ja lasten terveyden edistämisen parissa työskenteleviä ammattilaisia sekä perheitä terveelliseen ja lapsen kasvua tukevaan ruokailuun. Ruokailusuositus on yhteinen työkalu lasten ruokailun ja ruokakasvatuksen toteuttamisessa, kehittämisessä, seurannassa ja arvioinnissa. Suositus on laadittu Valtion ravitsemusneuvottelukunnan, Opetushallituksen ja Terveyden ja hyvinvoinnin laitoksen yhteistyönä. Valmistelutyöhön sisältyi avoin verkkokommentointi, johon saatiin 200 viestiä.
UutisetRavintoloiden alkuperämerkintäasetus eteni EU-komissioon
3.11.2017 14.17
Maa- ja metsätalousministeriön valmistelema ruuan alkuperämerkintöjen ilmoittamista koskeva asetus on edennyt EU-komissioon, jonka odotetaan antavan lausuntonsa vuoden 2018 alussa. Toteutuessaan asetus velvoittaa ravintolat jatkossa ilmoittamaan lihan ja kalan alkuperämaan näkyvästi kuluttajille. Jos komissio hyväksyy asetuksen, sen arvioidaan astuvan voimaan vielä 2018 keväänä asianmukaisine siirtymäaikoineen.
UutisetUnionin tuomioistuimen ennakkoratkaisu luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun asetuksen tulkinnasta
12.10.2017 13.36
Jotta katsottaisiin, että tuotteet on myyty asetuksen (EY) N:o 834/2007 28 artiklan 2 kohdan tarkoitetulla tavalla ”suoraan” loppukuluttajalle tai ‑käyttäjälle, myynti on suoritettava siten, että toimija tai sen myyntihenkilöstöä ja loppukuluttaja ovat läsnä samanaikaisesti.
UutisetElintarvikkeiden laatuerot: Komissio antaa jäsenvaltioille ohjeita sopimattomiin kaupallisiin menettelyihin puuttumista varten
27.9.2017 12.10
Komissio on hyväksynyt ohjeita EU:n elintarvike- ja kuluttajansuojalainsäädännön soveltamisesta elintarvikkeiden laatueroihin. Ohjeet auttavat jäsenvaltioiden viranomaisia selvittämään, milloin jokin yritys rikkoo EU:n lainsäädäntöä myymällä eri maissa erilaatuisia tuotteita.
UutisetSuomi sallii hyönteisten kasvattamisen ja myynnin elintarvikkeena
20.9.2017 14.25
Suomi muuttaa Euroopan unionin uuselintarvikeasetuksen tulkintaa siten, että hyönteisten kasvattaminen ja myyminen elintarvikkeena sallitaan myös Suomessa ja samalla hyönteisala saadaan elintarvikevalvonnan piiriin. Kuluttajien ja yritysten kiinnostus hyönteisten kasvattamiseen ja hyödyntämiseen elintarvikkeena on kasvanut myös Suomessa ja hyönteisiä on ollut markkinoilla esimerkiksi keittiökoristeena. Koska hyönteistuotantoa ei ole pidetty laillisesti elintarviketuotantona, se ei ole myöskään ollut elintarvikevalvonnan piirissä. Tähän ministeriö halusi muutoksen ja EU:n uuselintarvikeasetuksen tulkinnanvarainen kirjaus teki sen mahdolliseksi.
UutisetKomissio selvittää, kuinka EU:n elintarvikeketjun oikeudenmukaisuutta voitaisiin parantaa
16.8.2017 16.01
Maataloustuottajia, kansalaisia ja muita sidosryhmiä pyydetään esittämään näkemyksiään elintarvikeketjun toiminnasta online-kuulemisessa, joka päättyy 17. marraskuuta.
UutisetKomission ehdotus akryyliamidin vähentämisestä elintarvikkeissa sai kannatusta jäsenvaltioissa
20.7.2017 8.08
Jäsenvaltioiden edustajat äänestivät 19. heinäkuuta akryyliamidin vähentämistä elintarvikkeissa koskevan Euroopan komission asetusehdotuksen puolesta. Kun uusi asetus on pantu täytäntöön, elintarvikealan toimijoiden on toteutettava toimintansa kokoon ja luonteeseen suhteutettuja pakollisia toimenpiteitä akryyliamidipitoisuuden vähentämiseksi.
UutisetMavin, Eviran ja Mitpan yhdistämishankkeen hankesuunnitelma valmistui
22.5.2017 16.08
Hankesuunnitelma maatalous- ja elintarvikehallinnosta vastaavien virastojen yhdistämiseksi on valmistunut. Hankkeen tavoitteena on yhdistää Maaseutuvirasto Mavi, Elintarviketurvallisuusvirasto Evira sekä osa Maanmittauslaitoksen tietopalvelukeskus Mitpasta vuoden 2019 alkuun mennessä. Hankkeen ohjausryhmä hyväksyi hankejohtaja Kirsi Heinosen tekemän hankesuunnitelman kokouksessaan 19.5.2017.
UutisetNorminpurkutyön tuloksia: Säädökset eivät enää estä kahvilaa leipomasta pullaa ja piirakoita lähimaidolla
18.5.2017 15.00
MMM on muuttanut ilmoitettujen elintarvikehuoneistojen hygieniasta annettua asetusta. Uusi asetus yksinkertaistaa aikaisempaan nähden elintarvikehuoneistojen rakenteellisia vaatimuksia ja henkilökunnan suojavaatetusvaatimuksia sekä laajentaa raakamaidon ammattikäyttöä ja tuottajien omien teuraseläinten käyttöä. Uusi asetus tulee voimaan 1. kesäkuuta 2017.
UutisetMaidon ja lihan alkuperämerkinnät kuluttajapakkauksiin kesäkuusta alkaen
6.4.2017 12.01
Asetus liha- ja maitotuotteiden alkuperämerkinnöistä tuo kuluttajille lisätietoa ruoan alkuperästä valintojen tueksi. Kuluttajapakkauksien tuoteselosteessa on viimeistään kesäkuusta alkaen ilmoitettava tuotteessa käytetyn lihan ja maidon alkuperämaa. Asetusta sovelletaan valmiiksi pakattujen elintarvikkeiden ainesosana käytetyn lihan sekä maidon ja maitotuotteiden ainesosana käytetyn maidon alkuperämaan ilmoittamiseen.
UutisetKHO:n tuloverotusta koskeva ennakkoratkaisu - sähkönsiirtoliiketoiminta
20.3.2017 8.30
KHO:n päätös 15.3.2017; Taltionro 1249; Dnro 3936/2/15; KVL 39/2015 (Julkaisematon 20.3.2017)
UutisetKevennyksiä maatilojen kirjaamis- ja tutkimusvelvoitteisiin - myös raakamaidon luovutus kuluttajille helpottuu
8.2.2017 16.00
Maa- ja metsätalousministeriö on muuttanut maatilojen kirjanpitovelvoitteita ja hygieniaa sääteleviä asetuksia. Suurimmat muutokset koskevat maitotilojen toimintaa ja helpottavat esimerkiksi raakamaidon luovutusta kuluttajille ja jatkojalostukseen. Muutokset tulevat voimaan helmikuun 6. päivänä. Asetusmuutos poistaa maitotilojen osalta erillisiä maidon käsittelyyn tarkoitettuja tiloja ja varastotiloja koskevat vaatimukset.
UutisetJulkisen sektorin vastuullisten elintarvikehankintojen kriteereihin toivotaan kommentteja 24. helmikuuta mennessä
Motiva pyytää kommentteja vastuullisten elintarvikehankintojen kriteeriehdotukseen. Tavoitteena on kehittää toimivat kriteerit, joita julkinen sektori pystyy hyödyntämään hankinnoissaan ja joihin elintarvikesektori kykenee kilpailutuksissa vastaamaan. Kommentoinnin takaraja on 24. helmikuuta 2017.
UutisetKasvisten, hunajan ja sienten suoramyynti tiloilta helpottuu helmikuusta alkaen
13.1.2017 9.10
Valtioneuvosto muutti 12. tammikuuta asetusta eräistä elintarviketurvallisuusriskeiltään vähäisistä toiminnoista. Uudistunut asetus lisää tiloilta suoraan myytävien kasvisten, hunajan ja sienten enimmäismääriä merkittävästi ja helpottaa siten lähiruuan saatavuutta. Muutos myös käytännössä keventää paperityön määrää tiloilla. Asetusmuutoksessa tilalta suoraan kuluttajalle luovutettavien lehtivihannesten enimmäismäärää nostettiin 5 000 kilosta 50 000 kiloon ja kasveista saatavien alkutuotannon tuotteiden, kuten perunoiden ja juuresten sekä sienten määrä 10 000 kilosta 100 000 kiloon. Hunajan enimmäismäärää nostettiin 1 000 kilosta 2 500 kiloon. Muutos tulee voimaan 1. helmikuuta 2017.
UutisetElintarviketietoasetuksen ravintoarvomerkintää koskeva siirtymäaika päättyy 13.12.2016 – kuluttajan tietoa elintarvikkeista on parannettu myös muutoin
7.12.2016 15.15
Elintarvikkeista annettavia tietoja koskeva lainsäädäntö uudistettiin Euroopan parlamentin ja neuvoston asetuksella (EU:n elintarviketietoasetus). Asetuksella koottiin yhteen ja päivitettiin elintarvikkeiden merkintöjä koskevan lainsäädännön kaksi osa-aluetta: yleiset merkinnät ja ravintoarvomerkinnät. Elintarviketietoasetuksen yleisiä merkintävaatimuksia alettiin soveltaa joulukuussa 2014.
UutisetVäitös: Elintarvikkeiden paikallisen viranomaisvalvonnan vaikuttavuus ja yhtenäisyys
8.11.2016 8.23
Msc (eläinlääketiede) Tiina Läikkö-Roton väitöstutkimuksessa selvitettiin paikallisen viranomaisvalvonnan vaikuttavuuden taustatekijöitä ja mahdollisuuksia lisätä vaikuttavuutta valvontaketjun eri tasoilla. Lisäksi tutkittiin valvonnan yhtenäisyyttä ja laatua sekä keinoja näiden lisäämiseksi. Tulosten perusteella elintarvikkeiden paikallisen viranomaisvalvonnan vaikuttavuudessa ja yhtenäisyydessä on tiettyjä haasteita. Valvonnan vaikuttavuutta ja yhtenäisyyttä voidaan kuitenkin lisätä useilla keinoilla elintarvikevalvontaketjun eri tasoilla. Osa näistä keinoista, kuten tarkastuksen muistilistojen ja tarkastuskertomusmallien käyttäminen, ovat suhteellisen yksinkertaisia toteuttaa. Toiset, kuten täysimääräinen riskiperusteisten menettelyjen soveltaminen tarkastuksilla ja järjestelmällinen hiljaisen tiedon hyödyntäminen, vaativat kuitenkin huomattavasti enemmän aikaa ja vaivannäköä.
UutisetWTO: Venäjän kielto tuoda eläviä sikoja, tuoretta sianlihaa ja muita sianlihatuotteita EU:sta on kansainvälisten kauppasääntöjen vastainen
22.8.2016 9.10
Maailman kauppajärjestön WTO:n paneeli katsoo, että Venäjän kielto tuoda eläviä sikoja, tuoretta sianlihaa ja muita sianlihatuotteita EU:sta on laiton kansainvälisten kauppasääntöjen mukaisesti. Päätös koskee kieltoa, jonka Venäjä otti käyttöön vuoden 2014 alussa sen vuoksi, että joitakin afrikkalaisen sikaruton tapauksia oli esiintynyt Valko-Venäjän rajan lähellä olevilla EU:n alueilla.
UutisetErityisruokavaliovalmistelainsäädäntö uudistuu 20.7.2016
19.7.2016 11.40
Euroopan parlamentin ja neuvoston asetusta erityisille ryhmille tarkoitetuista elintarvikkeista (ERE-asetus) aletaan soveltaa 20.7.2016. Merkittävimmät muutokset tapahtuvat tuotteista annettavassa kuluttajainformaatiossa. Myös EU:n jäsenvaltioiden eri tulkinnat siitä, mitä ruokavaliota voidaan pitää erityisenä poistuvat, ja toimijoita ei tämän takia enää voi kohdella eri tavalla eri EU-maissa.
UutisetEU:lta lisätukea maitomarkkinoiden vakauttamiseen
19.7.2016 9.30
Euroopan komissio esitteli maanantaina uuden 500 miljoonan euron tukipaketin Euroopan maitomarkkinoiden vakauttamiseksi. Toimet ovat jatkoa aiemmille tukipaketeille, jotka hyväksyttiin syyskuussa 2015 ja maaliskuussa 2016. Maatalouskomissaari Phil Hogan kertoi paketin yksityiskohdat maanantaina pidetyssä maatalous- ja kalastusneuvoston kokouksessa Brysselissä. Suomea kokouksessa edusti maatalous- ja ympäristöministeri Kimmo Tiilikainen.
UutisetPeriaatepäätös julkisten elintarvike- ja ruokapalveluhankintojen vastuullisuudesta hyväksytty – suomalaisen ruuan määrän tulisi kasvaa
30.6.2016 8.00
Hallituksen tavoite on, että julkisissa elintarvike- ja ruokapalveluhankinnoissa käytetään jatkossa vain vastuullisesti tuotettuja tuotteita. Tänään hyväksytty valtioneuvoston periaatepäätös linjaa, että valtion elintarvikehankinnoissa otetaan tehostetusti huomioon ympäristön kannalta hyvät viljelymenetelmät, eläinten hyvinvointi ja terveys sekä elintarviketurvallisuus. Käytännössä periaatepäätös näkyy julkisissa keittiöissä tarjottavan suomalaisen ruuan määrän kasvuna.
UutisetSorkka- ja kavioeläinten pienteurastamoiden teurasmäärät nousevat ja lihantarkastus helpottuu
16.6.2016 14.30
Kotieläiminä pidettäviä sorkka- ja kavioeläimiä saa jatkossa teurastaa pienteurastamoissa huomattavasti aiempaa enemmän. Laitosasetuksen muutoksessa on myös selvennetty nykykäytäntöä, jonka mukaan lihantarkastus voidaan pienteurastamoissa suorittaa myös jäähdyttämössä. Lisäksi asetuksessa on otettu käyttöön EU-lainsäädännön mahdollistama siipikarjan ja kanien ruhojen ja elinten eräkohtainen yhdistäminen lihantarkastuksessa, mikä helpottaa pienteurastamoiden toimintaa.
UutisetJulkisiin ruokahankintoihin halutaan lisää vastuullisuutta
16.5.2016 13.19
Eläinten hyvinvointitekijöitä, ympäristön kannalta hyviä viljelytapoja ja elintarviketurvallisuutta esitetään kriteereiksi julkisiin elintarvike- ja ruokapalveluhankintoihin. Suomen julkisten hankintojen yhteenlaskettu arvo on vuosittain 35 miljardia euroa. Hankinnoilla on merkittävä vaikutus kotimaisten tuotteiden ja yritysten palveluiden kysynnälle. Suomi on edelläkävijä monissa elintarviketurvallisuuteen, eläinten hyvinvointiin ja ympäristötoimenpiteisiin liittyvissä tuotantotavoissa, mutta näitä ei ole tarpeeksi hyödynnetty osana laadukasta julkista ruokapalvelua.
UutisetTilannetietoa elintarvikealan norminpurusta
4.5.2016 12.58
Elintarvikealaa koskevaa byrokratiaa on perattu ja purettu kesästä 2015 alkaen. Perkausoperaatiossa ongelmia aiheuttavia normeja kysyttiin koko ruokaketjusta. Toimijoiden esiintuomat ongelmat analysoitiin yksitellen, jonka jälkeen suunniteltiin konkreettiset toimenpiteet ongelmien ratkaisemiseksi. Maa- ja metsätalousministeriön ja Eviran yhteenvedossa listataan nyt ratkaisut viiteenkymmeneen ongelmaan.
UutisetUudet ohjeet helpottavat pienimuotoista elintarvikkeiden valmistusta ja myyntiä
11.4.2016 16.00
Elintarvikelainsäädäntö mahdollistaa monenlaista pienimuotoista myynti- ja jalostustoimintaa ilman suurta byrokratiaa. Maa- ja metsätalousministeriön rahoittamassa Pienimuotoinen ja vähäriskinen elintarvikkeiden valmistus ja myynti -oppaassa selkeytetään elintarvikelain soveltamista sekä kerrotaan helpotuksista elintarvikealan yritystoiminnan alkuun pääsemiseksi. Helpotuksista huolimatta elintarviketurvallisuudesta ja toimijan vastuusta ei tingitä.
UutisetRehu-, lannoitevalmiste- ja siemenkauppalainsäädännön vahingonkorvaussäännösten selvitysraportti valmis – ankara vastuu halutaan säilyttää mutta lisätä sovittelu
1.4.2016 16.15
Rehu-, lannoitevalmiste- ja siemenkauppalainsäädännön vahingonkorvaussäännöksiä selvittämään perustettu työryhmä on luovuttanut raporttinsa. Työryhmän tehtävänä oli selvittää voimassaolevan rehu-, lannoitevalmiste- ja siemenkauppalainsäädännön vahingonkorvaussäännösten ajanmukaisuutta, sääntelytavan tarpeellisuutta ja vastaavuutta nykyiseen toimintaympäristöön. Lisäksi työryhmän tehtävänä oli selkeyttää vahingonkorvaussäännöksiä. Työryhmän lähtökohtana oli salmonellariskin minimointi ja elintarviketurvallisuuden korkean tason säilyttäminen.
UutisetTilojen suora- ja vähittäismyyntiä helpotetaan
10.3.2016 15.50
Hallituksen uusilla päätöksillä helpotetaan lähiruuan saatavuutta. Tilalla kasvatetun siipikarjan ja kanin lihaa on mahdollista toimittaa paikalliseen vähittäismyyntiin ilman lihantarkastusta 15.3.2016 alkaen. Lisäksi tilalta suoraan kuluttajille myytävien kananmunien ja linnunmunien enimmäismäärät nousevat. Myös luonnonvaraisia hirvieläimiä saa jatkossa toimittaa paikalliseen vähittäismyyntiin.
UutisetMarkkinaoikeus määräsi Leipuriliitolle 15.000 euron seuraamusmaksun kielletyistä hintasuosituksista
1.3.2016 8.06
Markkinaoikeus määräsi Suomen Leipuriliitto ry:lle 15 000 euron seuraamusmaksun liiton vuosina 2007–2011 antamista lainvastaisista hintasuosituksista. Markkinaoikeuden päätös on Kilpailu- ja kuluttajaviraston seuraamusmaksuesityksen mukainen, mutta seuraamusmaksu jäi esitettyä alhaisemmaksi. KKV:n esitys oli 55.000 euroa, ja virasto selvittää nyt valittaako se päätöksestä korkeimpaan hallinto-oikeuteen.
UutisetElintarvikkeiden takaisinvetojen määrä väheni vuonna 2015
22.1.2016 12.05
Elintarviketurvallisuusvirasto Eviran tietojen mukaan Suomessa vedettiin elintarvikkeita pois markkinoilta 111 kertaa vuonna 2015. Määrä on noin kahdeksan prosenttia edellisvuotta pienempi. Yleisin syy takaisinvetoon oli allergeenivirheet. Allergeenivirheiden osuus takaisinvedoista on vaihdellut paljon viime vuosina. Vuonna 2015 määrä nousi 30:een. Elintarvikealan yritykset löysivät itse omavalvonnassaan allergeenivirheitä enemmän kuin ennen.
UutisetUudet lapsiperheiden ruokasuositukset julkaistiin
22.1.2016 11.19
Lapsiperheiden uusissa Syödään yhdessä -ruokasuosituksissa korostetaan ruokakasvatusta, lapsen syömään oppimisen tukemista ja perheen yhteisten ruokahetkien tärkeyttä. Suositukset kattavat perheen ruokailun raskauden suunnittelusta aina lapsen varhaiseen aikuisuuteen saakka. Kansalliset suositukset on laatinut Terveyden ja hyvinvoinnin laitoksen (THL) pääjohtajan asettama asiantuntijatyöryhmä. Valtion ravitsemusneuvottelukunta on hyväksynyt suositukset ja ne julkaistaan yhdessä Terveyden ja hyvinvoinnin laitoksen (THL) kanssa.
UutisetEU-tuomioistuin: Skotlanti ei voi asettaa alkoholille yksikköperusteista vähimmäishintaa
28.12.2015 8.17
EU-tuomioistuin katsoo, että Skotlannin alkoholille asettama yksikköperusteinen vähimmäishinta on vastoin EU-lainsäädäntöä. EU-tuomioistuimen mukaan alkoholin käyttöön olisi puututtava verotuksen keinoin eikä hintarajoituksilla.
UutisetEU-tuomioistuimen ennakkoratkaisu natrium- tai suolapitoisuuden ilmoittamisesta kivennäisvesipulloissa
21.12.2015 8.02
Luontaisten kivennäisvesien pakkauksiin, merkintöihin tai mainontaan ei saa sisältää väitteitä tai mainintoja, joissa kuluttajan annetaan ymmärtää, että kyseiset vedet ovat vähän natriumia sisältäviä tai vähäsuolaisia tai sopivat vähänatriumiseen ruokavalioon, kun vedessä kaikissa kemiallisissa muodoissa olevan natriumin kokonaispitoisuus on 20 mg/l tai enemmän.
UutisetEvira: Hunaja- ja kalatuotteissa harhaanjohtavia pakkausmerkintöjä
4.12.2015 13.31
Joka viidennen hunajan pakkausmerkinnät olivat harhaanjohtavia, kun Elintarviketurvallisuusvirasto Evira tutki niitä kesän ja syksyn 2015 aikana. Yhden kalastustuotteen raaka-aineena käytettiin eri kalalajia kuin pakkausmerkinnöissä ilmoitettiin. Kaikkiaan Evira tutki 44 hunajanäytettä ja 83 kalastustuotenäytettä mahdollisen vilpin tunnistamiseksi.
UutisetUusi 1. tammikuuta 2016 voimaan tuleva kalastusasetus annettiin – Vapaa-ajankalastajien Keskusjärjestö pettyi
27.11.2015 8.01
Uusi kalastusasetus pyrkii tukemaan uhanalaisten kalakantojen elvyttämistä. Hallituksen 26. marraskuuta antama asetus nostaa useiden kalalajien suojelun tasoa nykyisestä rauhoitusten ja pyyntimittojen avulla. Etenkin vaelluskalojen suojaa parannetaan. Asetus toteuttaa vuoden 2016 alussa voimaan tulevan uuden kalastuslain tavoitteita. Laki pyrkii turvaamaan kalojen luontaista lisääntymistä ja hyviä kalastusmahdollisuuksia. Tavoitteena on ekologisesti, taloudellisesti ja sosiaalisesti kestävä kalastus.
UutisetUusi asetus uuselintarvikkeista hyväksytty – kysymyksiä ja vastauksia
17.11.2015 7.57
16. marraskuuta 2015 hyväksytyn uuselintarvikkeita koskevan uuden asetuksen tavoitteena on parantaa edellytyksiä, jotta yritykset voisivat helpommin tuoda uusia ja innovatiivisia elintarvikkeita EU:n markkinoille. Samalla kuitenkin varmistetaan, että elintarvikkeiden turvallisuus kuluttajille on edelleen korkealla tasolla. Asetuksen myötä eurooppalaisille kuluttajille tulee enemmän valinnanvaraa ruokaostoksilla. Lisäksi sillä parannetaan Euroopan elintarviketeollisuuden olosuhteita, jotta se voi hyötyä paremmin innovoinneista, mikä puolestaan edistää kasvua ja työpaikkojen luomista. Ala on EU:n toiseksi suurin työllistäjä.
UutisetEU-parlamentin lokakuun täysistunnossa keskusteltiin muuttoliikkeestä ja äänestettiin verkkovierailumaksujen poistamisesta, netin neutraaliudesta sekä geenimuunneltuja organismeja ja uuselintarvikkeita koskevista säännöistä
2.11.2015 6.54
Lokakuun toisen Strasbourgin täysistunnon aiheita olivat muuttoliikkeen lisäksi verkkovierailumaksut, geenimuunneltuja osia sisältävä ruoka, nanomateriaalit, hyönteiset ja muut ainesosat ruoassa, ilmansaasteet ja neuvoston ratkaisu veropäätöstietojen vaihdosta.
UutisetEuroopan parlamentti hylkäsi ehdotuksen kansallisista GMO-kielloista – uuselintarvikkeiden osalta elintarvikeinnovaatioiden tekemistä helpotetaan
29.10.2015 12.47
Euroopan parlamentti hylkäsi keskiviikkona 28. lokakuuta ehdotuksen, jonka myötä EU-maille annettaisiin mahdollisuus rajoittaa EU:n hyväksymien muuntogeenisten organismien (GMO) käyttöä elintarvikkeissa ja rehuissa tai kieltää se alueellaan. Parlamentin jäsenet ovat huolestuneita siitä, että järjestely voisi osoittautua käytännössä toimimattomaksi tai että se voisi johtaa rajatarkastusten käyttöönottoon GMO-tuotteiden käytön ja myynnin sallivien ja niiden käyttöä rajoittavien maiden välillä. Parlamentti kehottaa komissiota tekemään aiheesta paremman ehdotuksen.
UutisetEvira eläinten teurastuskohusta: Eläinten hyvinvointi on turvattava myös teurastuksen ja lopetuksen aikana
27.10.2015 11.09
Elintarviketurvallisuusvirasto Evira selvittää teurastamoiden toimintaa eläinsuojelulainsäädännön noudattamisen suhteen ja tekee tarvittaessa tutkintapyynnön poliisille niistä teurastamoista, joissa kuvattua kuvamateriaalia esitettiin maanantaina 26. lokakuuta 2015 MOT-ohjelmassa. Evira selvittää myös niiden tarkastuseläinlääkärien toimintaa, jotka valvovat kuvamateriaalissa esiintyvien teurastamojen toimintaa. Mikäli lainsäädännön rikkomiset ovat olleet tarkastuseläinlääkärien tiedossa eikä niihin ole puututtu asian vakavuuden edellyttämällä tavalla, Evira tulee puuttumaan myös heidän toimintaansa.
UutisetUusi julkaisu pakkausjätteiden määrästä ja tilastoinnin kehittämisestä
25.9.2015 14.26
Pakkausjätteen kokonaismäärä Suomessa ja suositukset tilastoinnin kehittämiseksi -raportti on ilmestynyt. Selvityksen perusteella arvioidaan Suomessa syntyvän pakkausjätteen kokonaismääräksi noin 840 000 tonnia vuonna 2012. Suomen EU:lle toimittamat pakkausjätetilastot perustuvat pääasiallisesti Pakkausalan Ympäristörekisteri PYR Oy:n rekisteröityneiden tuottajien ilmoittamiin pakkausmääriin, jotka olivat 715 000 tonnia vuonna 2012.
UutisetMATO-ohjelmassa tutkitaan maatalouden ympäristövaikutuksia
15.9.2015 8.02
Maatalouden ympäristövaikutusten tutkimusohjelma, eli tuttavallisemmin MATO, on MMM:n ja YM:n yhdessä valmistelema tutkimusohjelma. Ohjelman tarkoituksena on hyödyntää tutkittua tietoa politiikassa ja päätöksenteon valmistelussa muun muassa maaseutuohjelman arvioinnin tueksi. Tutkimusohjelman tarkoituksena on edesauttaa myös maatalouden ympäristötavoitteiden toteutumista sekä löytää uusia ratkaisumalleja. Täten tutkimusohjelma loisi pohjaa seuraavan rahoituskauden ympäristötavoitteiden toimenpiteille ja toteutustavoille.
UutisetEU:n ja Yhdysvaltojen kauppasopimusneuvottelujen kymmenennen kierroksen anti
10.9.2015 10.10
EU:n ja Yhdysvaltojen välisten vapaakauppaneuvottelujen kymmenes kierros järjestettiin Brysselissä 13.–17. heinäkuuta 2015. Neuvotteluissa edettiin lähes kaikilla osa-alueilla. Kierroksella keskityttiin erityisesti palvelujen kauppaan ja sääntelykysymyksiin. Tullitariffeista, julkisista hankinnoista, investointisuojasta ja investointiriitojenratkaisusta (investor-to-state dispute settlement, ISDS) sekä kestävästä kehityksestä ei tällä kertaa neuvoteltu. Euroopan komission odotetaan antavan syyskuussa jäsenmaille esityksensä EU:n neuvotteluehdotukseksi investointiriitojen ratkaisusta. Luonnosta EU:n neuvotteluehdotukseksi kestävästä kehityksestä (työelämän säännöt ja ympäristö) on käyty läpi jäsenmaiden kanssa, ja ehdotus on tarkoitus viimeistellä syyskuussa, Eurooppatiedotuksesta kerrotaan.
UutisetJoskus asiat hoituvat myös ilman byrokratiaa – oman kasvissadon myyntiin ei tarvita lupaa tai ilmoitusta
28.8.2015 12.12
Kotitarveviljelijä voi myydä omia tuotteitaan ilman viranomaisille tehtävää ilmoitusta. Kotitarveviljelijä voi myydä itse tuottamiaan kasviksia, marjoja ja hedelmiä kotona tai torilla. Tuotteita saa toimittaa myös paikalliseen vähittäismyyntiin. Esimerkiksi itse viljeltyjä uusia perunoita voi myydä paikalliselle vähittäiskaupalle. Myös oman omenasadon myyminen tai lahjoittaminen paikalliseen päivä- tai vanhainkotiin on mahdollista. Samat mahdollisuudet koskevat myös luonnonvaraisia marjoja ja sieniä.
UutisetViranomaiset neuvottelivat elintarvikkeiden viennistä Kiinaan
11.8.2015 13.11
UutisetEU-tuomioistuimen ennakkoratkaisu kuluttajia harhaanjohtavista elintarvikemerkinnöistä
8.6.2015 14.30
EU-tuomioistuin katsoo saksalaisessa ennakkoratkaisuasiassa, jossa on kyse teen koostumuksesta annettavista tiedoista, ettei elintarvikkeen merkinnöissä saa johtaa kuluttajaa harhaan antamalla vaikutelman, että tietty aine on läsnä, vaikka​ s​e ei ole itse asiassa läsnä.
UutisetLaki eläimistä saatavista sivutuotteista voimaan heinäkuun alusta
30.4.2015 8.05
Laki sisältää Euroopan parlamentin ja neuvoston sivutuoteasetuksen kansalliseen toimeenpanoon liittyvät helpotukset, jotka koskevat sivutuotteiden ja niistä johdettujen tuotteiden käyttöä ja hävitystä. Lisäksi laki sisältää sivutuotteiden valvontaa ja toimijoiden hyväksyntä- ja rekisteröintivelvoitteita koskevat säännökset. Vastaavat säännökset ovat sisältyneet vanhan jo kumotun eläintautilain nojalla annettuihin maa- ja metsätalousministeriön asetuksiin ja lannoitevalmistelakiin.
UutisetEU-maille lisää vapautta päättää muuntogeenisten organismien elintarvike- ja rehukäytöstä
23.4.2015 8.00
Komissio on esittänyt tulokset tarkastelusta, jossa se käsitteli muuntogeenisten organismien elintarvike- ja rehukäytön hyväksymiseen liittyvää päätöksentekomenettelyä. Tarkastelun taustalla ovat Euroopan parlamentille heinäkuussa 2014 esitetyt poliittiset suuntaviivat, joiden pohjalta istuva komissio valittiin. Tarkastelussa vahvistui tarve tehdä muutoksia, jotka heijastavat kansalaisten näkemyksiä ja antavat jäsenvaltioiden hallituksille lisää sananvaltaa EU:ssa hyväksyttyjen muuntogeenisten organismien käytössä eläinten tai ihmisten ravinnossa eli rehuina ja elintarvikkeina. Tarkastelun tuloksena komissio ehdottaa, että lainsäädäntöä muutetaan siten, että jäsenvaltiot saavat vapaammin päättää EU:ssa hyväksyttyjen muuntogeenisten organismien elintarvike- tai rehukäytön rajoittamisesta tai kieltämisestä alueellaan.
UutisetEU:n maitokiintiöjärjestelmä poistuu käytöstä 31.3.2015
30.3.2015 11.00
EU:n maitokiintiöt poistuvat 31.3.2015. Vuonna 1984 käyttöön otettujen kiintiöiden tavoitteena oli purkaa maitomarkkinoiden rakenteellista ylijäämää. Komission mukaan uusilla sääntelyvälineillä pystytään tukemaan maidontuottajia haavoittuvaisilla alueilla.
UutisetHelsingin yliopiston ja Oulun ammattikorkeakoulun selvitys: Luonnontuotealan kasvua jarruttaa epätietoisuus lainsäädännön tulkinnasta
23.3.2015 13.05
Luonnontuotealan yrittäjät haluaisivat hyödyntää kotimaisia luonnonvaraisia kasveja ravintolisissä ja elintarvikkeissa nykyistä enemmän. Helsingin yliopiston Ruralia-instituutin ja Oulun ammattikorkeakoulun selvityksen mukaan esteenä hyödyntämiselle on monissa tapauksissa EU:n uuselintarvikeasetus ja yrittäjien epätietoisuus asetuksen tulkinnasta.
UutisetVäärennös on aina elintarviketurvallisuusriski – DNA-tutkimukset selvittävät elintarvikkeen aitouden
16.3.2015 13.03
Elintarvikeväärennösten selvittämiseksi käytetään yhä enemmän DNA-menetelmiä. Niillä voidaan selvittää, mistä eläin- tai kasvilajista elintarvike koostuu tai on peräisin. Elintarviketurvallisuusvirasto Evirassa on otettu käyttöön DNA-viivakoodausmenetelmä, jolla pystytään selvittämään elintarvikkeen alkuperä. Elintarvikeväärennös on aina elintarviketurvallisuusriski. DNA-menetelmiä on entistä helpompi käyttää, koska tieto eri eliöiden perimästä lisääntyy koko ajan.
UutisetEuroopan parlamentti hyväksyi EU-maiden mahdollisuuden kieltää GMO-viljely alueellaan
14.1.2015 12.05
Euroopan parlamentti hyväksyi tiistaina 13. tammikuuta uudet säännöt, joiden myötä EU-maat voivat halutessaan rajoittaa muuntogeenisten kasvien viljelyä tai kieltää sen omalla alueellaan, vaikka se sallittaisiin EU-tasolla. Lakiehdotus otettiin alun perin käsittelyyn jo vuonna 2010, mutta käsittely viivästyi GMO-myönteisten ja -vastaisten jäsenmaiden erimielisyyksistä johtuen. Parlamentti ja neuvosto pääsivät alustavaan sopuun säännöistä joulukuussa 2014.
UutisetOiva-järjestelmä laajenee vähitellen kaikkiin elintarvikealan yrityksiin
22.12.2014 12.30
UutisetMetsämarjanpoimintaa koskeva aiesopimus useiden marjateollisuuden yritysten kanssa allekirjoitettu
19.12.2014 8.30
Aiesopimuksen tavoitteena on parantaa ulkomaisten poimijoiden ja siihen liittyvissä tehtävissä toimivien oikeusasemaa ja ansaintamahdollisuuksia sekä tasapuolistaa marjayritysten liiketoimintaedellytyksiä.
UutisetYmpäristöoikeudellisen tiedon saatavuutta kehitetään – voit osallistua kyselyyn 8. tammikuuta 2015 saakka
17.12.2014 12.41
Ympäristöä koskevien säädösten ja määräysten selvittäminen ei ole helppoa, vaan vaatii usein paljon vaivaa ja aikaa. Erityisesti yksittäisten kansalaisten, kansalaisjärjestöjen ja pienyritysten saattaa olla työlästä selvittää ympäristöä koskevat oikeutensa ja velvollisuutensa. Ongelman ratkaisemiseksi ympäristöministeriö on käynnistänyt hankkeen (Ympäristöoikeudellisen tiedon saatavuus – OITIS), jossa selvitetään minkälaisia tarpeita eri toimijoilla on ympäristöoikeudelliselle tiedolle.
UutisetElintarvikkeiden PAH-yhdisteiden enimmäismäärästä uusi EU-asetus – Suomellekin lisäaikaa poikkeuksille
16.12.2014 17.05
EU-asetusta elintarvikkeiden PAH-yhdisteiden enimmäismääristä on muutettu niin, että muutamissa jäsenmaissa sallitaan edelleen EU:n yleistä raja-arvoa korkeammat määrät polysyklisia aromaattisia hiilivetyjä eli PAH-yhdisteitä. Poikkeus koskee perinteisesti savustettuja lihavalmisteita ja kalastustuotteita, jotka ovat kansallisille markkinoille tarkoitettuja. Poikkeus on voimassa Suomessa ja muutamissa muissa jäsenmaissa syksyyn 2017 asti.
UutisetLisää tietoa elintarvikepakkauksiin
Elintarvikkeiden pakkausmerkintöjen luettavuus paranee uuden asetuksen myötä. Se määrittelee tekstien vähimmäiskoon ja edellyttää, että erityisesti allergiaa aiheuttavat ainesosat nostetaan pakkausmerkinnöissä esiin aiempaa selvemmin. Euroopan unionin uusi elintarviketietoasetus tuo pakkauksiin lisää tietoa kuluttajille ja yhtenäistää pakkausmerkintöjä. Valtaosin merkinnät on muutettava 14. joulukuuta 2014 alkaen.
UutisetEläinten ja eläintuotteiden vienti EU:n ulkopuolelle vaatii jatkossa rekisteröitymisen
Vuoden 2015 alusta alkaen vain rekisteröityneet viejät saavat viedä eläviä eläimiä ja eläimistä saatuja tuotteita Suomesta EU:n ulkopuolelle. Uutta viejärekisteriä ylläpitää Elintarviketurvallisuusvirasto Evira.
UutisetMarkkinaoikeus: Bungen menettely sanan "riini" käytössä ei ollut norkkimista
19.11.2014 8.41
Markkinaoikeus katsoi, että Bunge ei ollut, sen markkinointia kokonaisuutena arvioiden, käyttämällä tunnusta KEIJURIINI tai sanaa "riini" luonut mielikuvaa Valion tunnetuista tavaramerkeistä OIVARIINI tai VOIMARIINI taikka mielleyhtymää näihin. Bunge ei siten ollut oikeudettomasti käyttänyt hyväkseen Valion tavaramerkkeihin liittyvää mainetta ja tunnettuutta.
UutisetKuluttaja saa pian enemmän tietoa pakkaamattomista elintarvikkeista
24.10.2014 12.02
Ammattikeittiöissä ja kaupoissa myytävistä pakkaamattomista elintarvikkeista on ensi keväästä lähtien ilmoitettava aiempaa enemmän tietoja. Maa- ja metsätalousministeriön asetus elintarviketietojen antamisesta kuluttajille tulee voimaan huhtikuun 2015 alussa.
UutisetUusi elintarvikkeiden suoramyynnin ohjeistus palvelee yrittäjiä
16.9.2014 10.00
Aitoja makuja -hanke on yhdessä MTK:n ja SLC:n kanssa koostanut yrittäjille ohjeistuksen suoramyynnin ja elintarvikkeiden jatkojalostuksen aloittamiseen. ​Kuluttajat kaipaavat lyhyitä, helposti jäljitettäviä toimitusketjuja, johon suoramyynti tarjoaa vastauksen. Joka toinen kuluttaja on ostanut ruokaa suoramyynnin kautta viime vuoden aikana ja yli 80 % heistä aikoo tehdä niin seuraavanakin vuonna. Yksi iso kysymysmerkki ja kompastuskivi suoramyynnin edistämiseksi ovat olleet elintarvikelainsäädännön erilaiset tulkinnat pienimuotoiselle, vähäriskiselle toiminnalle.
UutisetTarkastusvirasto: Ympäristöterveydenhuollon johtosuhteet on selvitettävä
Ympäristöterveydenhuollon ohjaus hajautuu kolmelle hallinnonalalle eikä se huomioi kuntien käytössä olevia resursseja. Organisoinnin kehittäminen tulee kytkeä tiiviisti kuntarakenteen sekä valtion keskus- ja aluehallinnon uudistuksiin, Valtiontalouden tarkastusvirasto vaatii.
UutisetEU:n ympäristöministerit yhteisymmärrykseen geenimuunneltujen kasvien viljelyn rajoittamisesta
13.6.2014 8.37
EU:n ympäristöministerit löysivät yhteisymmärryksen geenimuunneltujen kasvien viljelyn rajoittamisesta torstaina 12. kesäkuuta. Asetusehdotuksen mukaan jäsenmaassa tai sen tietyllä alueella on käytännössä mahdollista kieltää kaikkien geenimuunneltujen kasvien viljely. Kiellot tehtäisiin lajikekohtaisesti. Seuraavaksi asetus menee EU-parlamentin käsittelyyn.
UutisetUnionin tuomioistuin: Maantieteellistä nimitystä jota ei ole rekisteröity yhteisössä voidaan suojata kansallisella lainsäädännöllä tietyin edellytyksin
14.5.2014 12.13
Unionin tuomioistuin katsoi ennakkoratkaisuasiassa, että maataloustuotteiden ja elintarvikkeiden maantieteellisten merkintöjen ja alkuperänimitysten suojasta annettua neuvoston asetusta on tulkittava siten, ettei sillä suojata maantieteellistä nimitystä, jota ei ole rekisteröity yhteisössä. Tätä voidaan kuitenkin tarvittaessa suojata kansallisella lainsäädännöllä, joka koskee sellaisiin tuotteisiin liittyviä maantieteellisiä nimityksiä, joiden ominaisuuksilla ei ole erityistä yhteyttä niiden maantieteelliseen alkuperään. Kuitenkin vain sillä edellytyksellä, että yhtäältä tämän lainsäädännön soveltamisella ei vaaranneta mainitulla asetuksella tavoiteltuja päämääriä ja että toisaalta sillä ei rajoiteta EY 28 artiklassa tarkoitettua tavaroiden vapaata liikkuvuutta, minkä tutkiminen on kansallisen tuomioistuimen asiana.
UutisetRavintolisiä myydään yhä katteettomin terveysväittein
12.5.2014 13.09
Ravintolisissä ja tavanomaisissa elintarvikkeissa käytetään edelleen usein hyväksymättömiä terveysväitteitä. Kun Elintarviketurvallisuusvirasto Eviran johdolla toteutetussa valvontaprojektissa tarkastettiin niiden pakkausmerkinnöissä ja markkinoinnissa käytettyjä terveysväitteitä, lähes kahdesta kolmasosasta löytyi kokonaan tai osittain hyväksymättömiä terveysväitteitä. Elintarvikelaissa kiellettyjä lääkkeellisiä väitteitä käytettiin joka neljännessä tuotteessa. Eniten hyväksymättömiä ja lääkkeellisiä väitteitä käytettiin ravintolisissä.
UutisetKHO: Unensaantia helpottavia valmisteita on pidettävä lääkkeinä
24.4.2014 13.01
Kahdella KHO:n tuoreella ratkaisulla on hyväksytty unensaantia helpottavien Unihiekka Valeriana- ja Sininen Uni Jet Lag – valmisteiden luokittelu lääkkeiksi. Kyseisiä valmisteita ei saa markkinoida ravintolisinä.
UutisetLuonnonvarakeskusta koskeva lakiesitys eduskuntaan
11.4.2014 12.10
Hallituksen esitys Luonnonvarakeskusta koskevaksi laiksi annettiin tänään eduskunnalle. Luonnonvarakeskus perustetaan yhdistämällä Maa- ja elintarviketalouden tutkimuskeskus (MTT), Metsäntutkimuslaitos (Metla), Riista- ja kalatalouden tutkimuslaitos (RKTL) sekä Maa- ja metsätalousministeriön tietopalvelukeskuksen (Tike) tilastotehtävät vuoden 2015 alusta lukien.
UutisetKomissio ehdottaa uutta luomuasetusta tuotannosta ja tuotteiden merkinnöistä nykyjärjestelmän puutteiden korjaamiseksi
26.3.2014 12.35
Euroopan komissio on ehdottanut uutta asetusta luonnonmukaisesta tuotannosta ja luomutuotteiden merkinnöistä. Uusilla ehdotuksilla pyritään korjaamaan nykyjärjestelmän puutteet, ja niiden keskiössä ovat kuluttajien ja tuottajien ilmaisemat huolenaiheet. EU:n luomumarkkinat ovat nelinkertaistuneet 10 viime vuoden aikana. Jotta ala voi kehittyä edelleen ja vastata tuleviin haasteisiin, sääntöjä on tarpeen päivittää ja muokata.
UutisetLuomutuoteiden oikeellisuus selviää Eviran hakupalvelun avulla
13.3.2014 15.21
Elintarviketurvallisuusvirasto Evira on avannut verkkosivuillaan hakupalvelun luomutoimijoista. Kuluttaja voi nyt tarkistaa luomutuotteen pakkausmerkinnän avulla hakupalvelusta, onko luomutuote todella luomua. Hakupalvelu kattaa toimijat, jotka markkinoivat luomutuotteita Suomessa.
UutisetEU-tuomioistuin: Tavaramerkin haltija voi menettää oikeutensa, kun tavaramerkistä on tullut tavarasta yleisesti käytetty nimitys pelkästään sen loppukäyttäjien näkökulmasta
11.3.2014 15.38
Tavaramerkin haltija voi menettää tavaramerkkiin liittyvät oikeudet sellaisen tavaran osalta, jota varten tavaramerkki on rekisteröity, kun mainitusta tavaramerkistä on haltijan toiminnan tai toimimatta jättämisen vuoksi tullut tästä tavarasta yleisesti käytetty nimitys pelkästään sen loppukäyttäjien näkökulmasta. ˮToimimatta jättämiseksiˮ voidaan katsoa se, että tavaramerkin haltija pidättyy kehottamasta myyjiä käyttämään tätä tavaramerkkiä enemmän sen tavaran myynnissä, jota varten mainittu tavaramerkki on rekisteröity
UutisetSydänliiton koordinoiman työryhmän laatima malliasiakirja ravitsemuslaadusta
18.2.2014 15.58
Henkilöstöravintoloissa valmistettiin vuonna 2011 noin 72 miljoonaa ja julkisen sektorin keittiöissä yhteensä 419 miljoonaa ateriaa. Näiden aterioiden ravitsemuslaadulla on suuri merkitys suomalaisten ravinnonsaannille ja terveydelle. Ruokapalveluissa tarjottavan ruoan laatuun pitää vaikuttaa jo kilpailutusvaiheessa. Tilaajan käsissä on, ratkaiseeko kilpailutilanteessa hinta vai vaaditaanko tarjottavalta ruoalta myös hyvää ravitsemuksellista laatua. Kilpailutuksen tueksi on nyt tuotettu käytännönläheinen työväline. Sydänliiton koordinoiman työryhmän laatima malliasiakirja auttaa ravitsemuslaadun huomioon ottamista ruokapalveluita kilpailutettaessa.
UutisetElintarvikeketjun kauppatapalautakunta aloitti toimintansa
6.2.2014 15.20
Suomi on ensimmäisten EU-maiden joukossa ryhtynyt valvomaan elintarvikeketjun hyvää kauppatapaa uudella itsesääntelyelimellä. Keskuskauppakamarin yhteyteen perustetun elintarvikeketjun kauppatapalautakunnan tehtävänä on edistää hyvän kauppatavan periaatteita ja antaa niitä koskevia yleisiä kansallisia suosituksia. Käytännössä lautakunta tulkitsee periaatteita käsittelemällä yhdistettyjä riita-asioita. Yhdistetyillä riita-asioilla tarkoitetaan hyvään kauppatapaan sitoutuneita toimijoita koskevia riitatilanteita, joissa periaatteita väitetään rikotun vakavasti ja joissa rikkomuksen väitetään vaikuttavan useaan elinkeinonharjoittajaan samanaikaisesti.
UutisetRavitsemussuositukset uusittiin - pääpaino ruokavalion kokonaisuudessa
23.1.2014 10.50
Uusissa suosituksissa ovat muuttuneet suolan, D-vitamiinin ja seleenin suositukset. Suolan saantisuositus on pohjoismaista suositusta alempi eli 5 g/vrk (pohjoismaisissa suosituksissa 6 g/vrk). D-vitamiinin saantisuositusta on hieman nostettu yli 2-vuotiailla ja aikuisilla (10 μg/vrk.) sekä iäkkäillä henkilöillä (20 μg/vrk). Seleenin päivittäistä saantisuositusta on hieman korotettu.
UutisetPakkaamattomien elintarvikkeiden merkinnöistä tulossa kansalliset säädökset – lausuntokierros alkoi
22.1.2014 14.00
Maa- ja metsätalousministeriö on lähettänyt lausunnoille asetusehdotuksen, joka koskee elintarviketietojen antamista kuluttajille. Kyseessä on kansallinen säädös pakkaamattomien elintarvikkeiden ja ammattikeittiöissä tarjoiltavien elintarvikkeiden kuluttajille näkyvistä merkinnöistä. Elintarvikkeista annettavia tietoja koskeva EU-lainsäädäntö on uudistettu elintarviketietoasetuksella (EU 1169/2011). Se ei kuitenkaan kata pakkaamattomien ja ammattikeittiöiden kautta tarjoiltavien elintarvikkeiden merkintöjä, joten niitä varten tehdään nyt kansalliset säännökset siitä, mitä tietoja loppukäyttäjälle on annettava ja miten.
UutisetKilpailu- ja kuluttajavirasto hyväksyi Atrian ja Saarioisen välisen yrityskaupan
22.1.2014 9.01
Viraston ar­vion mu­kaan kaup­pa ei ai­heu­ta kilpailulaissa tar­koi­tet­tu­ja mer­kit­tä­viä hai­tal­lisia kilpai­lu­vai­ku­tuk­sia. Kil­pai­lu­- ja kuluttajavi­ras­to hyväksyi 21. tammikuuta 2014 yri­tys­kau­pan, jos­sa Atria Oyj hank­kii Saarioinen Oy:n naudan, sian ja broilerin lihanhankinta-, teurastus- ja lihanleikkuutoiminnot. Atria ja Saarioinen ovat molemmat merkittäviä elintarvike- ja erityisesti liha-alan toimijoita Suomessa. Yrityskaupan yhteydessä Atria ja Saarioinen solmivat toimitussopimuksen, jonka perusteella Saarioinen hankkii jatkossa tuotannossaan tarvitsemaansa liharaaka-ainetta Atrialta.
UutisetEuroopan parlamentti vastustaa geenimuunneltua Pioneer 1507 -maissia
17.1.2014 13.01
Euroopan parlamentti vaatii komissiota olemaan päästämättä muuntogeenistä Pioneer 1507 -maissia EU:n markkinoille. Tämä hyönteisille vastustuskykyinen maissi saattaa olla vaarallinen perhosille, todetaan päätöslauselmassa, josta äänestettiin torstaina 16. tammikuuta.
UutisetEU-jäsenmaat tiivistävät yhteistyötä elintarvikepetoksissa – myös lainsäädäntömuutoksia odotettavissa
27.12.2013 16.00
Euroopan komissio ja EU-jäsenmaat ovat perustaneet elintarvikepetoksia käsittelevän yhteistyöverkoston, johon myös Elintarviketurvallisuusvirasto Evira kuuluu. Elintarvikelainsäädäntöön tultaneen sisällyttämään säännöksiä lainsäädännön tietoisesta ja tahallisesta rikkomisesta.
UutisetEU:n savuaromiluettelo tulee voimaan tammikuun 2014 alussa
27.12.2013 12.23
EU sallii tammikuun alusta lähtien elintarvikkeissa kymmenen savuaromia, joiden käyttö on rajoitettu tiettyihin elintarvikkeisiin ja rajatuissa määrin. EU-asetus määrää savuaromivalmisteille myös puhtausvaatimukset. Aromiluvat ovat hakijakohtaiset ja ne on uusittava kymmenen vuoden jälkeen. Ennen vuotta 2005 EU:ssa ei ollut rajoja savuaromien käytölle ja vuoden 2005 jälkeen sallittiin luettelon valmistumiseen asti vain 14 savuaromia, joista oli toimitettu asianmukaiset hakemukset.
UutisetUnionin yleinen tuomioistuin kumosi komission päätöksen muuntogeenisen Amflora-perunan markkinoille sallimisesta
17.12.2013 8.24
Unionin yleinen tuomioistuin on kumonnut komission päätöksen, jolla sallittiin Amflora-perunan markkinoille saattaminen tärkkelyksen viljelyyn ja tuotantoon teollisia tarkoituksia varten. Komission katsottiin rikkoneen lupamenettelyssä menettelysäännöksiä.
UutisetPuruveden muikusta Suomen kymmenes nimisuojattu elintarvike
9.12.2013 14.06
Puruveden muikku on lisätty Euroopan komission asetuksella niiden tuotteiden joukkoon, joilla on suojattu maantieteellinen merkintä (SMM). Kymmenes suomalainen nimitys julkistettiin itsenäisyyspäivänä 6. joulukuuta. Nimisuojajärjestelmä on voimassa kaikissa EU:n jäsenmaissa, joten rekisteröity nimitys on suojattu koko yhteisön alueella.
UutisetEU:n ruoka-apua tarjolla jatkossakin – käytännön järjestelyjä selvitetään
9.12.2013 8.04
Suomessa on jaettu EU:n ruoka-apua vähävaraisille vuodesta 1996 lähtien. EU:n ruoka-apuohjelman alkuperäisenä tarkoituksena on ollut käyttää järkevällä tavalla maatalouden ylijäämät. Samalla se on tarjonnut monelle vähävaraiselle kaivattua tukea toimeentuloon. Ylijäämiä ei kuitenkaan enää ole käytettävissä entiseen tapaan ja ohjelma nykyisessä muodossaan päättyy vuoden 2013 lopussa. Vuoden 2014 alusta lähtien ruoka-avun hallinnointi, perusteet ja käytännön järjestelyt muuttuvat. Aiemman ohjelman korvaa uusi EU:n vähävaraisimmille suunnattu eurooppalaisen avun rahasto.
UutisetFimea on tarkentanut linjaustaan melatoniinivalmisteiden luokittelusta
21.11.2013 14.30
Fimea on tarkentanut melatoniinia sisältävien valmisteiden luokittelua. Lääkkeeksi luokittelun linjausta ei ole muutettu ja esimerkiksi unettomuuden lyhytaikaiseen hoitoon tarkoitetut melatonovalmisteet katsotaan yhä lääkkeeksi melatoniinipitoisuudesta riippumatta.
UutisetEU:ssa sopu sokerijuurikkaan viljelyn ehdoista – juurikkaan viljely Suomessa jatkuu
6.11.2013 13.02
EU:n komissio, parlamentti ja neuvosto ovat päässeet yhteisymmärrykseen sokerijuurikkaan viljelyn ehdoista ja kiintiöjärjestelmästä osana EU:n yhteisen maatalouspolitiikan (CAP) uudistusta. MTK:n sokerijuurikasvaliokunta pitää syntynyttä ratkaisua, jossa säilytetään sopimusneuvottelujärjestelmä, erittäin tärkeänä kun sokerikiintiöistä luovutaan vuoden 2017 jälkeen.
UutisetEuroopan parlamentti hyväksyy sianlihan tarkastussääntöjen helpottamisen
10.10.2013 12.05
Komission esitys, joka sallisi eläinlääkäreiden päättää teurastamoilla sianlihan sopivuudesta ihmisravinnoksi pelkän silmämääräisen tarkastuksen perusteella ilman lihan viiltoja ja tunnustelua, voidaan saattaa voimaan. Parlamentin jäsenet hylkäsivät keskiviikon 9. lokakuuta äänestyksessään elintarvikkeiden turvallisuudesta vastaavan valiokunnan ehdotusta vastustavan päätöslauselman.
UutisetSatovahinkokorvaukset vaihtuvat vakuutusjärjestelmään vuonna 2016
7.10.2013 13.00
Hallitus esittää eduskunnalle satovahinkolain muutosta niin, että satovahinkojen korvaamisessa siirrytään valtion rahoittamasta korvausjärjestelmästä vakuutuspohjaiseen järjestelmään vuoden 2016 alusta lähtien. Nykyisen lain mukaisesti korvauksia maksettaisiin vuoden 2015 satovahinkoihin asti.
UutisetPohjoismaiset ravitsemussuositukset uudistettiin – huomio yksittäisistä ravintoaineista ruokavalion kokonaisuuteen
4.10.2013 8.06
UutisetRaakamaidon myymiseen uudet säädökset vuoden 2014 alusta
30.9.2013 9.07
Maa- ja metsätalousministeriön uuden asetuksen mukaan raakamaitoa saa jatkossa myydä suoraan maitotilalta kuluttajalle entistä suuremman määrän ilman laitoshyväksynnän hakemista. Tavoitteena on muuttaa lainsäädäntö vastaamaan raakamaidon kasvanutta kysyntää. Raakamaidon myyjän on huolehdittava elintarviketurvallisuudesta ja kuluttajan informoinnista uusien määräysten mukaisesti.
UutisetElintarvikkeiden vierasaineista päivitettyä tietoa
26.9.2013 13.44
Tuorein tieto elintarvikkeiden ja talousveden vierasaineiden lähteistä sekä esiintymisestä elintarvikkeissa ja juomavedessä on päivitetty Elintarviketurvallisuusvirasto Eviran julkaisuun Elintarvikkeiden ja talousveden kemialliset vaarat. Julkaisu on uudistettu yhteistyössä eri tutkimus- ja sektorilaitosten asiantuntijoiden kanssa. Raporttiin on kerätty uusimmat tutkimustulokset, ajankohtainen lainsäädäntö ja viimeisin kansallinen ja kansainvälinen tieto vierasaineiden terveyshaitoista ja riskinarvioinnista.
UutisetTilintarkastustuomioistuin moittii jälleen EU:n holtitonta rahanjakoa: Yksityismetsille osoitetulla tuella ei ole saavutettu konkreettisia tuloksia
Euroopan tilintarkastustuomioistuin on raportoinut toistuvasti siitä, että EU-tuilla ei ole saavutettu konkreettisia tuloksia tai rahanjako on ollut holtitonta. 19. syyskuuta annetussa kertomuksessa todetaan, että tukea metsien taloudellisen arvon parantamiseen ei voitu pitää perusteltuna. Vasta pari päivää sitten tarkastajat moittivat sitä, että maaseudun elinkeinoelämän monipuolistamistoimenpiteillä saadaan vain vähän vastinetta rahalle.
UutisetEU-tuomioistuimen ennakkoratkaisu veropetokseen osallistumisen perusteella vaadittavasta vahingonkorvauksesta toisessa jäsenvaltiossa
16.9.2013 11.28
EU-tuomioistuin katsoo, että Bryssel I -asetuksessa tarkoitettua siviili- ja kauppaoikeudellisen asian käsitettä on tulkittava siten, että se käsittää kanteen, jolla jäsenvaltion viranomainen vaatii toisessa jäsenvaltiossa asuvilta luonnollisilta henkilöiltä ja oikeushenkilöiltä korvausta vahingosta, joka on aiheutunut ensin mainitussa jäsenvaltiossa maksettavaa arvonlisäveroa koskevassa petostarkoituksessa toteutetusta deliktisestä yhteistoiminnasta.
UutisetSynefriiniä ja kofeiinia sisältävät ravintolisät vedettävä pois myynnistä vakavan terveysvaaran vuoksi
10.9.2013 11.29
Elintarviketurvallisuusvirasto Evira katsoo, että synefriiniä ja kofeiinia yhdistelmänä sisältävät ravintolisät voivat aiheuttaa vakavan terveysvaaran kuluttajille. Siksi ne on vedettävä pois markkinoilta. Evira on pyytänyt kuntien elintarvikevalvontaviranomaisia ottamaan yhteyttä alueensa yrityksiin takaisinvetojen käynnistämiseksi.
UutisetUlkomailta – Ruotsi: Kesällä voimaan tulleita säädöksiä ja säädösmuutoksia
30.8.2013 17.05
Kesällä 2013 Ruotsissa voimaan tulleisiin muutoksiin kuuluu laajoja uudistuksia työttömyysturvaa ja hallintolainkäyttöä koskevaan lainsäädäntöön. Lisäksi säädettiin muun muassa kielletyn valtiontuen saajan ja maksajan velvollisuuksista sekä ruotsalaisalusten aseistamisesta merirosvojen varalta.
UutisetElintarvikelisäaineita käytetään Suomessa säädösten mukaisesti - elintarvikevalvontatulokset samansuuntaisia koko Suomessa
30.8.2013 14.00
Suomessa elintarvikkeiden valmistuksessa käytetään lisäaineita pääsääntöisesti lainsäädännön mukaisesti. Elintarviketurvallisuusvirasto Evira toteutti vuonna 2012 valtakunnallisen lisäainevalvontahankkeen. Valvontahankkeessa tutkittiin yritysten lisäaineiden käytön omavalvonnan toteutumista. Hankkeen tulosten mukaan Suomessa valmistetuissa elintarvikkeissa käytettiin pääosin niihin sallittuja lisäaineita ja lisäaineiden määrät alittivat lainsäädännössä sallitut enimmäismäärät.